 Madaxweynuhu waxa uu ummadda reer Somaliland kula dardaarmay inay ka faaiidaystaan khayraadka ay bishani xambaarsan tahay, kuna dhaqmaan awaamiirta Islaamiga ah ee bishan gudaheeda laga rabo qof kasta oo muslim ah, islamarkaana ay noqdaan kuwo dhexdooda ay gasho muxubbo iyo is-jacayl, isaga oo u rajeeyey inay meesha ka saaraan khilaafaadka yaryar ee ummadda dhexdeeda yaalla, Ummadda Somaliland meel ay joogtaba waxa aan ku adkaynayaa inay ka faaiidaystaan barakada bisha Ramadaan, soonkeeda iyo ajarkeeda, waxa kale oo aan reer Somaliland meel ay joogaanba usoo jeedinayaa inay walaaloobaan, Ilaahay ka baqaan, iyagu is ix-tiraamaan, dalkooda wada ilaashadaan oo iyaga oo mid ah wada horumariyaan, Ilaahay waxaan ka rajaynayaa inuu wixii dhibaato ah inaga dul qaado dhammaanteen, wixii khilaafaad ah ee dhexdeenna ahna inaga dulqaado oo uu boggeena burcad isu mariyo, gaar ahaan dagaallada qabaailka ah ee inagu soo noqnoqday inuu Ilaahay boggooda burcad isu mariyo oo ay hawlahoodu inaga dhammaadaan, ayuu yidhi madaxweyne Muuse 